Document ID: /roh_data/filtered/Bilingualer_Corpus_interleaved-it-rm.jsonl.gz/1307

This is a text translated from Italian to Rumantsch Grischun.
Il Governo raccomanda di respingere l'iniziativa "Gran Consiglio: 80 ne bastano"

Il Governo grigionese propone al Gran Consiglio di raccomandare al Popolo il rigetto dell'iniziativa popolare cantonale "Gran Consiglio: 80 ne bastano". Il Governo vuole inoltre anche rinunciare a un controprogetto. Ciò è quanto risulta dal messaggio del Governo al Gran Consiglio, che discuterà l'affare nella sessione di dicembre 2007.

Il 25 settembre 2006 i rappresentanti del comitato d'iniziativa hanno consegnato alla Cancelleria dello Stato l'iniziativa popolare lanciata dal partito socialista "Gran Consiglio: 80 ne bastano", per la quale sono state raccolte 4'163 firme valide. Con l'iniziativa popolare presentata sotto forma di proposta generica, i cittadini firmatari vogliono vedere ridotti dagli attuali 120 a 80 i seggi del Gran Consiglio e chiedono perciò una modifica della Costituzione cantonale.

Secondo il Governo, con una riduzione del numero di seggi, nella composizione del Parlamento non sarebbe più possibile tenere conto nella misura attuale della varietà del Cantone e delle sue strutture regionali. Le strutture grigionesi, con regioni e comuni in parte molto differenti per quanto riguarda la geografia, la cultura, le lingue, l'economia e la composizione della popolazione, richiedono un Parlamento con molti deputati. Un Parlamento più piccolo limiterebbe la funzione del Parlamento quale rappresentante del Popolo. Per questo motivo la tendenza alla riduzione dei parlamenti in atto negli altri Cantoni non può essere semplicemente applicata al Cantone dei Grigioni.

Il Governo ritiene inoltre che la riduzione del numero di parlamentari non si imponga nemmeno per motivi di efficienza, di funzionalità o di costi. Già oggi il Gran Consiglio è un parlamento che lavora in modo efficiente. In considerazione della quantità di affari in discussione, la distribuzione del lavoro su un numero inferiore di deputati porterebbe in alcuni settori a un onere supplementare che metterebbe in dubbio l'efficacia di un parlamento di milizia. Non vi sono nemmeno motivi finanziari a favore di una riduzione del Gran Consiglio. Per quanto riguarda le diarie e i rimborsi spese sarebbero sì da attendersi risparmi per circa 365'000 franchi all'anno, ma l'onere supplementare e la professionalizzazione potrebbero tuttavia anche portare a spese supplementari dovute a indennità superiori versate ai deputati rimanenti.

Qualora l'iniziativa venisse accolta, vi sarebbero conseguenze anche per l'attuale sistema elettorale. Una riduzione del Gran Consiglio accrescerebbe ulteriormente le differenze già oggi esistenti nella ripartizione dei seggi per abitante tra i circoli più piccoli e quelli più grandi e falserebbe la ponderazione dei voti. Mantenendo il sistema maggioritario si dovrebbe quindi probabilmente modificare la suddivisione dei circondari elettorali. Sarebbe anche possibile un passaggio al sistema proporzionale. Anche in questo caso si renderebbe necessaria una modifica nella ripartizione dei circondari elettorali oppure un nuovo sistema di attribuzione dei seggi. In relazione alla revisione totale della Costituzione cantonale, il Popolo grigionese ha però recentemente confermato il sistema elettorale esistente.

Dopo aver valutato tutti i vantaggi e gli svantaggi che una riduzione del Parlamento comporterebbe, il Governo si esprime quindi per il mantenimento delle attuali dimensioni del Parlamento. La votazione popolare sull'iniziativa si terrà se il Gran Consiglio respingerà con o senza controprogetto la proposta generica oppure se l'approverà, presentando però un controprogetto. Se il Gran Consiglio approverà l'iniziativa in forma generica senza controprogetto, non si terrà una votazione popolare. In virtù della Costituzione cantonale, secondo la quale un'iniziativa popolare deve essere sottoposta al voto del Popolo entro due anni dal suo inoltro, il Gran Consiglio ha a disposizione almeno un anno per discutere l'iniziativa.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 07.09.2007

La regenza recumonda da refusar l'iniziativa "Cussegl grond: 80 bastan"

La regenza grischuna propona al cussegl grond da recumandar al pievel da refusar l'iniziativa chantunala "Cussegl grond: 80 bastan". Plinavant vul la regenza desister er d'ina cuntraproposta a l'iniziativa. Quai resulta da la missiva da la regenza al cussegl grond. Quel vegn a tractar la fatschenta en la sessiun da december 2007.

Ils 25 da settember 2006 han las represchentantas ed ils represchentants dal comité d'iniziativa inoltrà l'iniziativa dal pievel "Cussegl grond: 80 bastan" cun 4'163 suttascripziuns valaivlas tar la chanzlia chantunala. Questa iniziativa era vegnida lantschada da la partida socialdemocratica. Tras l'iniziativa - ch'è vegnida inoltrada en furma d'ina proposta generala - vulan las votantas ed ils votants sutsegnads reducir il dumber da mandats dal cussegl grond dad actualmain 120 ad 80, e pretendan pia da midar la constituziun chantunala.

Tenor l'avis da la regenza chaschunass ina sminuziun dal parlament ch'i na pudess betg pli vegnir tegnì quint sco oz da la diversitad dal chantun e da sias structuras regiunalas tar la cumposiziun dal parlament. Las structuras dal Grischun cun regiuns e cun vischnancas ch'èn per part fitg differentas en quai che reguarda la geografia, la cultura, la lingua, l'economia e la cumposiziun da la populaziun, pretendan in parlament cun bleras commembras e cun blers commembers. La funcziun represchentativa dal parlament sco represchentanza dal pievel vegniss restrenschida tras in parlament pli pitschen. Per quests motivs na sa lascha la tendenza d'auters chantuns da sminuir lur parlaments, betg transferir senza auter sin il chantun Grischun.

Tenor l'avis da la regenza na s'imponi ultra da quai ni per motivs d'effizienza u da funcziunalitad ni per motivs da custs da reducir il dumber da commembras e da commembers dal parlament. Il cussegl grond è gia oz in parlament che lavura en moda effizienta. En vista a la glista da las fatschentas fiss ina repartiziun da las lavurs sin paucas commembras e sin paucs commembers cumbinada cun ina grevezza supplementara en tscherts secturs, quai che mettess en dumonda l'existenza dal parlament da milissa. Plinavant pledan er motivs finanzials cunter ina sminuziun dal cussegl grond. Areguard las schurnadas ed areguard las indemnisaziuns da spesas pudessan bain vegnir spetgads respargns da var 365'000 francs ad onn. Pervia da la grevezza supplementara e pervia da la professiunalisaziun pudessan dentant er puspè resultar custs supplementars tras indemnisaziuns pli grondas per las deputadas e per ils deputads restants.

Sche l'iniziativa vegniss acceptada, avess quai er consequenzas per il sistem electoral actual. Ina sminuziun dal cussegl grond augmentass vinavant la differenza ch'exista gia oz tranter ils circuls ils pli pitschens ed ils circuls gronds tar la repartiziun dals mandats per abitanta e per abitant, e sfalsifitgass la forza da las vuschs. Sche la procedura electorala da maiorz vegniss mantegnida, stuess pia probablamain vegnir midada la divisiun dals circuls electorals. Er ina midada a la procedura electorala da proporz fiss pussaivla. Er en quest cas stuess vegnir midada la divisiun dals circuls electorals u i duvrass ina nova metoda da reparter ils mandats. Il pievel grischun ha dentant confermà il sistem electoral existent pir dacurt en connex cun la revisiun totala da la constituziun chantunala.

Suenter avair considerà tut ils avantatgs e tut ils dischavantatgs che resultassan cun sminuir il parlament, è la regenza da l'avis da mantegnair la grondezza actuala dal parlament. La votaziun dal pievel davart l'iniziativa ha lieu, sch'il cussegl grond refusa l'iniziativa d'interess general cun u senza ina cuntraproposta, u sch'el approvescha l'iniziativa e concluda latiers ina cuntraproposta. Sch'il cussegl grond accepta l'iniziativa senza ina cuntraproposta, n'hai betg lieu ina votaziun dal pievel. Sin basa da la constituziun chantunala che prescriva ch'ina iniziativa dal pievel sto vegnir suttamessa al pievel entaifer dus onns dapi l'inoltraziun, stat a disposiziun al cussegl grond medemamain almain in onn per tractar l'iniziativa.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 07.09.2007